左佩玹

左佩玹（），字栗仲，號左漆，陕西耀州人，明朝政治人物。

 生平 
万历四十三年（1615年）乙卯科陕西鄉試舉人《陕西通志》：左佩玹，字左漆，耀州人。万厯乙卯举人，授沙河令，考选御史，疏蠲积逋以假休息，速爵赏以劝军功，寛降罚以鼓士气。轸念沙河、邢台，二邑疲病，特疏条陈，又上马政屯田诸疏，以不合当事，谪应天知事。寻擢户部郎司漕运，出守济南，岁凶盗起，攻东明，围泰安，列十三营，势甚猖獗，玹讨平之。甲申，京师陷，玹入闗避地，贼欲用其子重光，不从，遂死之。玹为《思痛诗》以见志。。授沙河县知县，調邢台县，崇祯五年（1632年）考选南京浙江道监察御史，巡按南直隶屯田、馬政，上马政、屯田诸疏，以不合当事，谪应天府知事。寻擢户部郎，司漕运，崇祯十四年升山東按察司佥事、分守济南，四月土寇史东明围攻泰安，佩玹会总兵刘泽清部击破之。累官按察使。甲申之变，京师陷落，佩玹回陕西避难，其子左重光为闯军所胁迫，欲任为官员，重光不從被杀，佩玹作《思痛诗》哀悼《明史》。

家族
父左史，字子箴，官扶沟知縣，贈南京浙江道御史《耀州志》：左史，字子箴，耀州人。以明经除光州训导，署遂平、固始，皆有异政。迁知扶沟，吏舞文作奸，史择小吏谨愿者补吏，延他邑老狱吏教习律令，逾月渐次通晓，手定爰书，吏俯首缮写，莫敢仰视。民多鬭杀，史讲习乡约，用古教化法，两匝月，狱讼衰止。县故多盗，史设法购斩，盗无留迹。县西北地庳下，水潦所聚，河溢则助河为患。史疏决壅积，家各占业。县北境接鄢陵、尉氏，地势尤下。三县民互相穿穴，史躬自相度。总计三县病利，作均水约束，刻石水畔，三县共守之。楚兵过中州，所部畏其扰，檄史驻襄城镇之。史遣人入楚，籍记其将领部曲某兵前驱，某兵后拒，车马刍牧各有成数。乃按籍定约，僦次舍，庀糇粮，偫器用兵，所至如归。居人安堵，市不改肆，视事浃月，声藉甚，以劳卒。丧西归，民庶号恸。。弟左佩琰，崇祯六年癸酉举人，知縣。弟左佩瑾。子左重光，崇祯庚午举人。次子左重耀。

参考文献

《耀州志》

Category:萬曆四十三年乙卯科陝西鄉試舉人
Category:耀州人
P
Category:明朝沙河縣知縣
Category:明朝南京監察御史
Category:明朝邢臺縣知縣
Category:明朝户部郎中
Category:明朝山東按察司佥事
Category:明朝山東按察使